Na temelju članka 35. Zakona o lokalnoj i područnoj (regionalnoj) samoupravi (“Narodne novine” br. 33/01, 60/01, 129/05, 109/07, 125/08, 36/09, 150/11, 144/12, 19/13) i članka 18. Statuta Grada Križevaca ("Službeni vjesnik Grada Križevaca" broj 4/09, 1/13. i 1/16), Gradsko vijeće Grada Križevci na 2. sjednici održanoj 12. srpnja 2017. donijelo je

**O D L U K U**

**o osnivanju prava građenja u korist**

**Komunalnog poduzeća d.o.o. Križevci**

I.

Prihvaća se osnivanje prava građenja na nekretninama kčbr. 2385/14 k.o. Križevci površine 21 259 m2 i kčbr. 2385/15 ŠUMA IVANČINO BRDO površine 2062 m2 zk.ul. 2892 k.o. Križevci u korist Komunalnog poduzeća d.o.o. Križevci u svrhu izvođenja radova sanacije i proširenja odlagališta otpada Ivančino brdo.

II.

Sukladno čl.4.st.1. Zakona o uređivanju imovinskopravnih odnosa u svrhu izgradnje infrastrukturnih građevina (Narodne novine broj 80/11) pravo građenja osniva se bez naknade.

III.

Pravo građenja osniva se na rok sve dok se predmetne nekretnine koriste sukladno namjeni za koju su darovane, a to je odlagalište otpada.

IV.

Ovlašćuje se gradonačelnik Grada Križevaca za sklapanje Ugovora o osnivanju prava građenja sa Komunalnim poduzećem d.o.o. Križevci.

V.

Ova Odluka objaviti će se u „Službenom vjesniku Grada Križevci“.

GRADSKO VIJEĆE GRADA KRIŽEVACA

KLASA: 940-01/17-01/40

URBROJ: 2137/02-02/07-17-2

Križevci, 12. srpnja 2017.

PREDSJEDNIK

Marko Katanović